Anuncio
[bookmark: _GoBack]Para os efectos oportunos, faise público que a Xunta de Goberno da Deputación Provincial de Ourense adoptou, na súa sesión ordinaria do día 29 de agosto de 2023, o acordo de aprobación das bases reguladoras da convocatoria do concurso para a concesión de subvencións a concellos e mancomunidades de municipios para organización de actividades físico-deportivas 2023, consonte coas seguintes cláusulas:
Primeira.- Obxecto:
1. O obxecto destas bases é a regulación da tramitación e concesión, por parte da Deputación Provincial de Ourense, de subvencións a concellos e mancomunidades de municipios da provincia de Ourense, mediante convocatoria pública e a través do procedemento de concorrencia competitiva, coa finalidade de financiar actividades e programas deportivos para o ano 2023.
1. Para os efectos desta convocatoria, poderán optar a subvención as solicitudes presentadas para as seguintes actividades:
1. Eventos deportivos, entendendo como tales as actividades con carácter específico e puntual, que comporten a realización de actividades físicas, semellantes ás deportivas, que se correspondan con hábitos de vida saudables, tales como: andainas e carreiras populares, torneos e campionatos de interese popular, xornadas e diadas deportivas, ou marchas e rutas en bicicleta, a cabalo, en piragua, ou similares.
1. Programas deportivo-recreativos, entendendo como tales aquelas actividades planificadas, realizadas de maneira regular durante un período de tempo específico, que se debe corresponder coa temporada deportiva coincidente co exercicio económico para o que está designada esta convocatoria, e que estean destinadas á poboación en xeral. Serán obxecto desta subvención programas dos seguintes tipos:
b.1. Programas de actividade físico-deportiva para adultos e persoas maiores (ximnasia de mantemento, aeróbic, tai-chi, ioga, pilates, cachibol, xogos populares e tradicionais, etcétera)
b.2. Programas destinados á promoción ou divulgación dunha especialidade deportiva mediante a súa práctica (escolas deportivas, cursos de iniciación ao deporte, psicomotricidade, etcétera)
As solicitudes para estes programas poderán incluír varias actividades, por exemplo: Programa de Escolas Deportivas: baloncesto, balonmán, fútbol-sala, etcétera  “Programa de actividade física para adultos”: aerobic, taichi, mantemento, etcétera.
1. Quedan excluídas expresamente desta convocatoria as seguintes actividades:
2. Aquelas competicións, ligas, actividades ou programacións que puideran ter encaixe dentro de calquera outro programa de subvencións da Deputación Provincial de Ourense (Copas Deputación, bolsas para deportistas ou subvencións para os gastos de mantemento dos clubs).
2. Aquelas actividades que polo seu carácter predominantemente gastronómico, turístico, cultural, non poden clasificarse como eventos ou programas deportivo-recreativos, conforme coa definición recollida no apartado 2 da cláusula primeira destas bases.
2. Aquelas actividades que polas súas especiais características comporten a realización de actividades físicas que, pola súa intensidade, extensión temporal, sometemento a risco grave de accidente, ou calquera outra característica, excedan dunha práctica deportiva normal e saudable. Aglutínanse dentro desta categoría eventos que inclúen a práctica de deportes catalogados como “extremos”, exhibicións de forzudos tipo “strongmen”, probas de atletismo de forza ou probas de resistencia de longa duración como carreiras de tipo ultratrail, triatlóns de categoría “ironman”, ou probas cicloturistas de distancia excesiva.
2. Actividades de carácter formativo ou divulgativo que non impliquen a realización dalgún tipo de actividade físico-deportiva. 
2. Aqueles eventos ou programas que teñan por obxectivo no seu desenvolvemento procurar o sufrimento e/ou morte de animais.
Así mesmo, a suma de diferentes eventos deportivos de carácter puntual non terá a consideración de programa, e para optar a unha subvención deberase presentar cada proposta por separado.
Segunda.- Beneficiarios:
Poderán ser beneficiarios deste programa os concellos ourensáns de menos de 20.000 habitantes e as mancomunidades de municipios da provincia de Ourense. 
Terceira.- Dispoñibilidades orzamentarias:
O financiamento das subvencións reguladas nesta convocatoria realizarase con cargo á aplicación 34111/46200 dos orzamentos da Deputación Provincial de Ourense para o exercicio 2023.
A contía máxima dispoñible para a concesión destas subvencións é de 50.000,00 euros.
Cuarta.- Contía máxima das subvencións:
A contía das subvencións obxecto desta convocatoria consistirá nunha porcentaxe do orzamento do programa ou actividade presentado, podendo acadar, como máximo, o 50% do custo total para os concellos de máis de 3.000 habitantes e mancomunidades e ata o 70% para os concellos de menos de 3.000 habitantes.
Para estes efectos, cada proxecto presentado será obxecto de valoración individualizada. 
Sen prexuízo do anterior, ningunha entidade poderá obter, ao abeiro desta convocatoria, subvencións por importe superior a 3.000 € para o conxunto dos distintos proxectos que presente. Para a aplicación desta regra, nos supostos en que unha entidade presentase diferentes proxectos cuxa valoración conforme co establecido na base décima determinase a obtención dunha contía superior ao límite máximo de 3.000 €, a Deputación concederá as subvencións na contía que proceda de conformidade coa dita valoración, seguindo estritamente a orde de puntuación dos distintos proxectos e ata acadar o límite dos 3.000 €, quedando denegada a subvención para os proxectos aos que correspondería a contía excedentaria do dito límite. No suposto en que a valoración asignada a un proxecto exceda só parcialmente ese límite, a contía da subvención axustarase ata ese límite máximo. 
Quinta.- Solicitudes: lugar e forma de presentación, prazo e documentación:
Quinta 1. Lugar e forma de presentación:      
As solicitudes, subscritas polo interesado ou polo seu representante, irán dirixidas á Presidencia da Deputación Provincial de Ourense, mediante a súa presentación no Rexistro Xeral desta entidade de forma telemática, a través do rexistro xeral da sede electrónica da Deputación http://www.sede.depourense.es/
Quinta 2. Prazo de presentación:
1. O prazo improrrogable de presentación iniciarase a partir da publicación, pola Base de Datos Nacional de Subvencións, do extracto da convocatoria no Boletín Oficial da Provincia, e rematará o 30 de setembro de 2023, sendo este o derradeiro día no que poderán presentarse validamente as solicitudes. 
1. Os solicitantes soamente poderán presentar, como máximo, tres solicitudes ao abeiro desta convocatoria, debendo presentar unha solicitude para cada un dos proxectos para os que se pide subvención. Non se admitirá a presentación de máis de tres proxectos, non admitíndose a trámite todas as solicitudes que infrinxan o establecido nesta base. 
Quinta 3. Documentación que debe presentarse: 
As solicitudes deberán formularse achegando dous tipos de documentación: en primeiro lugar, documentación administrativa, para a acreditación do cumprimento dos requisitos para a participación na convocatoria; en segundo lugar, documentación valorable, para a valoración dos méritos do solicitante. 
O detalle da documentación administrativa e valorable que debe presentarse é o seguinte: 
a) Documentación administrativa:
a.1) Solicitude dirixida á Presidencia da Deputación no modelo oficial, recollido no anexo I destas bases. Deberá achegarse unha solicitude para cada proxecto presentado. 
a.2) Certificado do acordo de aprobación, polo correspondente órgano municipal, da solicitude ou solicitudes de subvención para os diferentes proxectos que se presenten, tendo en conta que se deberá presentar unha solicitude para cada un dos proxectos para os que se pide subvención.
a.3) Declaración responsable comprensiva do feito de non atoparse incurso o solicitante nas prohibicións recollidas no artigo 13 da Lei xeral de subvencións, incluíndo unha referencia expresa á circunstancia de estar a entidade ao día nas súas obrigas tributarias e de Seguridade Social. Para a formulación desta declaración poderá utilizarse o modelo recollido no anexo II destas bases.
a.4) Declaración do solicitante da subvención na que figure o conxunto de subvencións públicas solicitadas para os mesmos fins, tanto as aprobadas ou concedidas, como as pendentes, segundo o modelo anexo III.
a.5) Autorización para recibir a través de correo electrónico e/ou sms a comunicación do aviso do inicio do prazo de emenda de deficiencias materiais na documentación administrativa presentada, da publicación do trámite de audiencia da proposta provisional de resolución, da publicación do acordo de resolución do concurso e do aviso do inicio do prazo de emenda de deficiencias na documentación presentada para a xustificación da subvención concedida, segundo o modelo anexo IV. 
a.6) De conformidade co establecido no artigo 28 da Lei 39/2015, do 1 de outubro, do procedemento administrativo común das administracións públicas, non será necesario que os solicitantes acheguen o DNI do representante nin o NIF da entidade, dado que a Deputación comprobará de oficio esta información a través das plataformas de intermediación de datos das administracións públicas. 
Non obstante, no caso de que o solicitante se opoña expresamente á realización desta consulta pola Deputación, deberá achegar a dita documentación coa solicitude. A oposición a esta consulta poderá formularse mediante un escrito que se unirá á solicitude.
En caso de que por razóns técnicas non sexa posible realizar a consulta de documentación por parte da Deputación de Ourense, poderá requirirse ao solicitante para que achegue os documentos precisos, o que se lle notificará oportunamente, concedéndolle un prazo de dez días hábiles para a súa presentación.   
A presentación do documento sinalado no apartado a.5) non é obrigatoria, senón voluntaria, pero, en caso de non presentarse, a Deputación non lle efectuará ningunha comunicación individual ao interesado relativa á emenda de deficiencias na solicitude, ao trámite de audiencia, ao acordo de resolución do concurso e á emenda de deficiencias na xustificación, publicitándose a información correspondente exclusivamente a través da sede electrónica, da páxina web e ademais no BOP no caso da resolución do procedemento, conforme co sinalado nas bases 8ª e 11ª, respectivamente.
1. Documentación para a valoración da solicitude:
No caso dos eventos deportivos, deberá presentarse un proxecto descritivo de cada actividade para realizar, que conterá, polo menos, a seguinte información:
1) Certificación expedida polo secretario ou secretario-interventor da entidade local, onde conste a porcentaxe de gastos realizados polo concello ou mancomunidade na área de deportes respecto do orzamento liquidado, así como a porcentaxe dos ingresos propios da entidade local (excluídas subvencións doutros organismos) pola realización de actividades e a prestación de servizos deportivos, correspondentes, en ambos os dous casos, ao último exercicio liquidado. Poderase utilizar como modelo o anexo V.
2) Memoria descritiva da actividade, incluíndo os seguintes apartados (anexo VI):
· Descrición das actividades que a integran.
· Obxectivos que se pretenden acadar coa organización da actividade.
· Prazo ou data de execución.
· Participantes previstos, con indicación expresa da súa condición, categoría, idades, etcétera. Se a actividade fose unha manifestación do deporte espectáculo, indicarase o alcance a público potencial.
3) Orzamento individualizado e detallado en ingresos e gastos (anexoVII).
4) Se é o caso, memoria do desenvolvemento en exercicios anteriores da mesma actividade para a que se solicita subvención, achegando recortes de prensa, fotos, información na web, datos sobre o desenvolvemento da actividade, participantes e calquera información que sirva para constatar a evolución e incidencia social do proxecto ou actividade.
No caso dos programas deportivos será necesaria a presentación dun proxecto máis elaborado de deseño e xestión do programa, no que apareza como mínimo:
1) Certificación expedida polo secretario ou secretario-interventor da entidade local, onde conste a porcentaxe de gastos realizados polo concello ou mancomunidade na área de deportes respecto do orzamento liquidado, así como a porcentaxe dos ingresos propios da entidade local (excluídas subvencións doutros organismos) pola realización de actividades e a prestación de servizos deportivos, correspondentes, en ambos os dous casos, ao último exercicio liquidado. Poderase utilizar como modelo o anexo V.
2) Memoria descritiva da actividade, incluíndo os seguintes apartados (anexo VIII):
· Denominación e descrición da actividade
· Xustificación da actividade
· Obxectivos
· Participantes (condición, categoría, idades, sexo e outras características que se consideren relevantes)
· Planificación e temporalización das actividades
· Plan de organización (equipo humano, recursos materiais e técnicos, infraestruturas e equipamento necesario.
3) Orzamento individualizado e detallado en ingresos e gastos (anexo IX).
Quinta 4: Regras sobre emenda de deficiencias na documentación presentada:
Dada a natureza competitiva do procedemento de concesión de subvencións, a documentación valorable non será obxecto do trámite de emenda de deficiencias, que só lle será de aplicación á documentación administrativa.
Sexta.- Réxime de protección dos datos achegados coa solicitude:
1. O tratamento pola Deputación Provincial dos datos persoais achegados polos solicitantes fúndase no disposto nos apartados c) e e) do artigo 6 do Regulamento UE 2016/679 do Parlamento Europeo e do Consello, de 27 de abril de 2016, relativo á protección das persoas físicas no que respecta ao tratamento dos datos persoais e á libre circulación destes datos, en adiante RGPD, así como no artigo 8 da Lei orgánica 3/2018, de protección dos datos  persoais e garantías dos dereitos dixitais, en adiante LOPDGDD, ao ser a achega dos datos e información esixida nestas bases necesaria para o cumprimento do disposto na lexislación xeral de subvencións, así como para a comprobación do cumprimento dos requisitos e valoración das solicitudes consonte ao indicado nas propias bases. En consecuencia, a negativa a facilitar estes datos á Deputación Provincial determinará a exclusión do interesado do procedemento.  
2. En cumprimento do establecido no artigo 13 do RGPD, Regulamento UE 2016/679 do Parlamento Europeo e do Consello, de 27 de abril de 2016, relativo á protección das persoas físicas no que respecta ao tratamento dos datos persoais e á libre circulación destes datos, infórmaselles aos interesados do seguinte: 
a) O responsable do tratamento dos datos é a Deputación Provincial de Ourense, cuxo representante legal é o seu presidente, don Luis Menor Pérez, con domicilio, para os efectos de notificacións, na rúa Progreso, n.º 32, 32003, en Ourense, teléfono de contacto 988317600/1 e correo electrónico: gabinete.presidencia@depourense.es 
b)  O delegado de protección de datos da Deputación Provincial pode contactarse polos seguintes medios: domicilio, para os efectos de notificacións, na rúa Progreso, n.º 32, 32003, en Ourense, teléfono de contacto 988317600 e correo electrónico: dpd@depourense.es 
c) Os datos subministrados coa solicitude se destinan unicamente a garantir o cumprimento do establecido na lexislación xeral de subvencións, a comprobar que o solicitante reúne os requisitos establecidos para poder ser beneficiario, e para a valoración da súa solicitude. Ademais, e en cumprimento do establecido nos artigos 20 da Lei 38/2003, xeral de subvencións, 15 da Lei 9/2007, de subvencións de Galicia e 8.1.c) da Lei 19/2013, de 9 de decembro, de transparencia e bo goberno, a información relativa ás subvencións concedidas, alí prevista, será obxecto de publicación, ademais de no Boletín Oficial da Provincia, na Base de Datos Nacional de Subvencións, no Diario Oficial de Galicia e no portal de transparencia da Deputación Provincial de Ourense. Publicaranse igualmente na sede electrónica e na páxina web provincial www.depourense.es as actas da comisión de valoración, o trámite de audiencia e a resolución do concurso, nas que se reflectirán as puntuacións obtidas polos solicitantes. As publicacións referidas manteranse durante un prazo mínimo de catro anos dende a realización da publicación, podendo, a partir dese prazo, ser suprimida de xeito motivado a publicación de oficio pola Deputación Provincial ou ben a solicitude dos interesados, dirixida ao responsable do tratamento.  
En todo caso, as solicitudes e o resto de documentación obrante no expediente atoparase a disposición doutros interesados no procedemento para os solos efectos da formulación de reclamacións ou interposición de recursos que legalmente procedan contra o acto de resolución, e baixo a condición de que os datos de identidade persoal dos interesados non se poidan facer públicos. 
d) A base xurídica do tratamento dos datos achegados coa solicitude é a necesidade deses datos para o cumprimento das obrigas legais que impón a lexislación xeral de subvencións, en tanto que Administración Pública concedente (artigo 6.1.c) do RGPD, e, no caso dos datos para acreditación do cumprimento dos requisitos específicos da convocatoria e valoración de solicitudes, a necesidade deses datos para dar satisfacción á finalidade de interese público (fomento do deporte) perseguida con esta convocatoria (artigo 6.1.e) do RGPD. 
e) Os datos subministrados á Deputación Provincial serán tratados exclusivamente polo persoal autorizado para a tramitación da solicitude, suxeitos a deber de reserva. Estes datos poderán ser cedidos a terceiras persoas nos seguintes casos:
- Ao resto de solicitantes ou os seus representantes legais, cando así o reclamen, para a formulación de reclamacións ou interposición de recursos contra o acto de adxudicación. 
- Aos membros da corporación que o soliciten, aos xulgados e tribunais, para os efectos da resolución dos recursos xudiciais que poidan interpoñerse contra a decisión de adxudicación, así como ao Ministerio Fiscal, Valedor do Pobo, Defensor del Pueblo, Tribunal de Cuentas e Consello de Contas, na medida en que sexa necesario para o exercicio das funcións destas autoridades públicas. 
- Ás persoas que o soliciten ao abeiro do disposto na Lei 19/2013, do 9 de decembro, de transparencia e bo goberno, previo expediente contraditorio con audiencia do interesado titular dos datos e nos termos previstos na dita lei. 
f) En ningún caso se transferirán os seus datos persoais a un terceiro país nin a unha organización internacional. 
g) Os datos subministrados conservaranse nos arquivos da Deputación Provincial de forma indefinida, para os únicos efectos da súa conservación conforme ao disposto na lexislación sobre arquivos do sector público e na lexislación sobre patrimonio documental cultural. 
h) Os interesados poderán solicitar en todo momento da Presidencia da Deputación o acceso aos seus datos, así como a súa rectificación, de ser o caso.
Poderá solicitarse a limitación do tratamento dos ditos datos, referida á súa publicación, unha vez transcorrido o prazo de catro anos previsto nestas bases. 
Poderá formularse igualmente a oposición ao tratamento dos datos, motivada pola situación particular do interesado, nos termos previstos no artigo 21 do RGPD. 
Os dereitos sinalados neste apartado poderán exercerse mediante un escrito dirixido á Presidencia da Deputación Provincial, ben na rúa Progreso, n.º 32, 32003, en Ourense; ou no correo electrónico: gabinete.presidencia@depourense.es, así como no correo do DPD: dpd@depourense.es
De conformidade co disposto no artigo 20.3 do RGPD,  non será de aplicación o dereito á portabilidade dos datos subministrados á Deputación Provincial neste procedemento. 
i) En todo caso, os interesados poderán formular as reclamacións que consideren oportunas en relación  co tratamento dos seus datos persoais ante a Axencia Española de Protección de Datos. 
k) A falla de subministración á Deputación Provincial dos datos persoais requiridos, ao constituír un requisito legal para a selección dos beneficiarios, dará lugar á exclusión dos interesados do procedemento. 
l) En ningún caso se procederá á adopción de decisións automatizadas nin á elaboración de perfís persoais cos datos subministrados, que non serán obxecto de tratamentos diferentes aos expresamente previstos nesta cláusula. 
Sétima.- Gastos subvencionables:
Considéranse gastos subvencionables aqueles que, atopándose incluídos nos conceptos recollidos no artigo 31 da Lei xeral de subvencións, forman parte do desenvolvemento das actividades ou programas obxecto desta convocatoria. Os mencionados gastos, que se detallan a continuación, serán distintos en función da tipoloxía da actividade, polo que se clasificarán en dous grupos:
· Gastos subvencionables para eventos deportivos:
· Dereitos de arbitraxes
· Desprazamentos
· Trofeos e premios (exceptuando os premios en metálico)
· Material deportivo e técnico
· Aluguer de instalacións
· Gastos de manutención de deportistas e persoal da organización
· Comunicación e promoción
· Gastos de seguridade e orde
· Atención sanitaria
· Seguros
· Outros gastos que respondan á natureza da actividade subvencionada, resulten estritamente necesarios e se realicen de acordo con esta convocatoria.
· Gastos subvencionables para programas deportivos:
· Honorarios profesionais de monitores e técnicos deportivos, sempre que supoñan unha contratación de servizos mercantil e non contratación laboral.
· Trofeos e premios (exceptuando os premios en metálico)
· Material deportivo e técnico
· Aluguer de instalacións
· Comunicación e promoción
· Gastos de seguridade e orde
· Seguros
· Outros gastos que respondan á natureza da actividade subvencionada, resulten estritamente necesarios e se realicen de acordo con esta convocatoria.
Expresamente, non terán tal consideración aqueles gastos que, pola súa natureza, resulten desproporcionados cos obxectivos que se pretenden con este tipo de subvencións, tales como:
· Almorzos que non correspondan coa manutención de deportistas ou do persoal de organización.
· Premios en metálico.
· Honorarios profesionais de monitores e técnicos deportivos no caso dun evento deportivo.
De conformidade co disposto nas bases de execución do  orzamento para o ano 2023, establécese unha porcentaxe máxima do 20% na xustificación en gastos de manutención.
Así mesmo, as bebidas alcohólicas non terán carácter subvencionable; non obstante, esta exclusión non será aplicable aos gastos de cervexa e viño (consideradas como alimento), sempre que o seu importe total non supere o 15% do importe xustificado.
Oitava.- Procedemento de concesión:
1. O procedemento de concesión será o de concorrencia competitiva.
2. Unha vez rematado o prazo de presentación de solicitudes, estas remitiránselle ao Negociado de Concursos da Sección de Subvencións para a instrución do expediente e comprobación da corrección da documentación administrativa achegada. Dado o carácter competitivo do procedemento, advírtese expresamente que en ningún caso se concederá prazo para a mellora da documentación valorable. 
Unha vez examinada a documentación, a Presidencia concederá un prazo de ata dez días hábiles para a emenda de deficiencias materiais na documentación administrativa presentada.
Para achegar esta documentación, poderá utilizarse como oficio de remisión o modelo recollido no anexo X destas bases.
Ao abeiro do disposto no artigo 45.1 b) da Lei 39/2015 do procedemento administrativo común das administracións públicas, o requirimento para emendar as ditas deficiencias materiais realizarase exclusivamente a través da súa publicación no taboleiro de anuncios electrónicos da sede electrónica da Deputación Provincial (http://sede.depourense.es) e  na páxina web http://www.depourense.es, enlace Sección de Subvencións, enlace Negociado de Concursos, concurso para a concesión de subvencións a concellos para a organización de actividades físico deportivas 2023.
No caso de non presentar a autorización para realizar as comunicacións previstas na base 5ª, non se realizará ningún tipo de comunicación persoal, notificándose unicamente e en todo caso, na antedita páxina web.
3. Concluído o trámite de emenda de deficiencias e instruído o expediente pola Sección de Subvencións, esta emitirá un informe co contido previsto no artigo 7.4 da Ordenanza xeral de subvencións da Deputación Provincial de Ourense e remitiralle o actuado á Comisión de Valoración, que procederá a formular a proposta provisional de resolución conforme coas regras seguintes:
1. Con respecto ás entidades que non achegasen de modo completo e no prazo establecido a documentación administrativa, formularase proposta de non admisión a trámite das súas solicitudes.
1. Con respecto ao resto de entidades, proporase a súa admisión a trámite, procedendo a formular proposta de valoración das solicitudes conforme cos criterios recollidos na base décima.
1. A proposta provisional de resolución será sometida a trámite de audiencia aos interesados por prazo de dez días hábiles mediante un anuncio no taboleiro de anuncios electrónicos da sede electrónica da Deputación Provincial (http://sede.depourense.es) e  na páxina web http://www.depourense.es, enlace Sección de Subvencións, enlace Negociado de Concursos, concurso para a concesión de subvencións a concellos para a organización de actividades físico deportivas a concellos 2023.
1.  No caso de non presentar a autorización para realizar as comunicacións previstas na base 5ª, non se realizará ningún tipo de comunicación persoal, notificándose unicamente e en todo caso, na antedita páxina web.
Durante o dito prazo, os interesados poderán formular as alegacións que estimen oportunas fronte á proposta provisional. As ditas alegacións serán resoltas expresamente pola Comisión de Valoración a través da proposta definitiva. No caso de non formularse alegacións, a proposta provisional considerarase definitiva, continuándose coa tramitación conforme co disposto na base 11ª.  
	Novena.- Comisión de Valoración:
A Comisión de Valoración estará integrada polos seguintes membros:
[bookmark: OLE_LINK1]- Presidente: vicepresidente segundo e  deputado da Área   de Cultura, Educación e Deporte.
- Vogais: 
- O secretario xeral da Deputación ou funcionario que legalmente o substitúa. 
- A interventora da Deputación ou funcionario que legalmente a substitúa.
- O xefe do Servizo de Deportes, ou funcionario que legalmente o substitúa.
- A xefa do Negociado de Concursos, ou funcionario que legalmente a substitúa
- Un técnico deportivo de recoñecida e contrastada competencia, designado pola Presidencia. 
Actuará como secretaria da comisión a xefa da Sección de Subvencións, coas funcións propias dunha secretaria de actas.
Sé é o caso, a Presidencia poderá nomear técnicos e expertos de recoñecida competencia en materia deportiva, que actuarán como asesores da comisión.
Os membros da comisión estarán suxeitos ás cláusulas de abstención e recusación previstas no artigo 23 da Lei 39/2015, do procedemento administrativo común das administracións públicas.
Décima.- Criterios para a concesión de subvencións:
Para a concesión das subvencións a concellos e mancomunidades, así como para a fixación da súa contía, a Comisión de Valoración terá en conta os seguintes criterios:
1. Porcentaxe de gastos do concello ou mancomunidade en materia de deportes (gasto corrente máis investimentos), con respecto á liquidación do orzamento do concello, correspondente ao último exercicio liquidado (proporcionalmente ata 20 puntos).
1. Porcentaxe de ingresos que xera para o concello ou mancomunidade a realización de actividades e a prestación de servizos deportivos en relación cos ingresos propios totais, correspondentes ao último exercicio liquidado (proporcionalmente ata 20 puntos).
1. Interese social da actividade deportiva en función do número de participantes previstos, do orzamento da actividade, e calquera outro indicador obxectivo que permita valorar a súa incidencia de cara ao fomento da práctica deportiva, sobre todo o do deporte de base e o dirixido a colectivos desfavorecidos tales como mulleres, terceira idade e discapacitados.
A valoración deste último criterio dependerá do tipo de actividade de que se trate, puntuándose da seguinte maneira:
· No caso de actividades específicas e puntuais (eventos deportivos), os aspectos para avaliar serán:
· Categoría do evento: a maior importancia da actividade, en función da súa implicación territorial,  maior puntuación (ata 30 puntos).
· Orzamento da actividade: valóranse os gastos totais da actividade (a maior gasto, maior puntuación), e o esforzo económico realizado, entendendo como tal a porcentaxe de autofinanciamento e financiamento con recursos privados (a maior porcentaxe, maior puntuación) (ata 25 puntos)
· Maior orzamento: 15 puntos, resto proporcionalmente.
· Maior esforzo económico: 10 puntos, resto proporcionalmente.
Volume de participación: Neste apartado valorarase o número de participantes nas actividades, primando o maior volume de participación, ponderado en función do tipo de actividade de que se trate, segundo sexa deporte federado, deporte espectáculo ou actividades deportivas de carácter popular. Con respecto a este criterio, advírtese que a Comisión de Valoración non estará vinculada pola previsión de participación indicada polos solicitantes, podendo realizar as actuacións de verificación que considere oportunas, entre elas a comparación co volume de participación en edicións anteriores, de ser o caso.
· Deportistas populares (ata 10 puntos)
· Deportistas federados (ata 5 puntos)
· Público (ata 5 puntos)
· Participación de mulleres, discapacitados, deporte base e terceira idade, outorgando unha maior puntuación cantos máis participantes pertenzan a estes colectivos (20 puntos).
· Mulleres: (ata 5 puntos)
· Discapacitados: (ata 5 puntos)
· Base: (ata 5 puntos)
· Terceira idade: (ata 5 puntos)
· Antigüidade do evento: Dándolles maior puntuación ás actividades solicitadas con máis forte tradición no panorama deportivo ourensán (ata 15 puntos) 
· Duración: Dando maior puntuación cantas máis xornadas teña a actividade (Ata 5 puntos).
· No caso de programas deportivo-recreativos, valoraranse os seguintes aspectos: 
· Orzamento da actividade: valóranse os gastos totais da actividade (a maior gasto, maior puntuación), e o esforzo económico realizado, entendendo como tal a porcentaxe de autofinanciamento e financiamento con recursos privados (a maior porcentaxe maior puntuación) (ata 40 puntos)
· Maior orzamento: 25 puntos, resto proporcionalmente.
· Maior esforzo económico: 15 puntos, resto proporcionalmente.
· Volume de participación (ata 20 puntos)
· Participación de mulleres, discapacitados, deporte base e terceira idade, outorgando unha maior puntuación cantos máis participantes pertenzan a estes colectivos (ata 20 puntos).
· Mulleres: (ata 5 puntos)
· Discapacitados: (ata 5 puntos)
· Base: (ata 5 puntos)
· Terceira idade: (ata 5 puntos)
· Planificación e temporalización (ata 30 puntos)
· Número de actividades contempladas (ata 10 puntos)
· Número de meses de actividade (ata 10 puntos)
· Horas totais de actividade (10 puntos)
A Comisión de Valoración, en atención ao número de proxectos solicitados, poderá establecer a necesidade de obter unha puntuación mínima para a concesión de subvencións. Se é o caso, os proxectos que obteñan unha puntuación inferior á mínima establecida pola comisión incluiranse na lista de reserva prevista na base 11ª.  
Con independencia da súa valoración, en ningún caso se lle concederá a un proxecto unha subvención superior á da contía pedida na solicitude. 
En todo caso, a valoración terá carácter individualizado para cada proxecto que se presente, aplicándose as regras establecidas na base 4ª para a asignación da contía das subvencións. 
	Décimo primeira.- Resolución:
[bookmark: OLE_LINK2]A proposta da Comisión de Valoración elevaráselle á Xunta de Goberno da Deputación, para a súa resolución. O prazo máximo de resolución será de catro meses desde o remate do prazo de corrección de deficiencias documentais, de ser o caso, ou desde o remate do prazo de presentación de instancias. A falla de resolución expresa no dito prazo terá o efecto dun acto presunto desestimatorio. 
A resolución axustarase á proposta da Comisión de Valoración, agás naqueles supostos en que a Xunta de Goberno considere que a dita proposta incorre en infracción do disposto nestas bases ou na lexislación aplicable, en cuxo caso lle solicitará á comisión, tras os informes previos que considere oportunos, a formulación dunha nova proposta axustada ás bases e á normativa de aplicación. A comisión deberá formular esta nova proposta no prazo de quince días. En caso de non facelo así, a Xunta de Goberno resolverá conforme á proposta inicial, introducindo as modificacións precisas para garantir o cumprimento do establecido nas bases e na lexislación vixente. 
[bookmark: OLE_LINK3]Os beneficiarios poderán rexeitar a subvención concedida no prazo de quince días desde a publicación do acordo de concesión no Boletín Oficial da Provincia. En caso de que non comuniquen de xeito expreso o seu rexeitamento, entenderase que aceptan a subvención na contía concedida. O incumprimento da obriga de comunicar a renuncia á subvención, se é o caso, poderá ser considerado infracción administrativa, conforme co disposto no artigo 56 da Lei xeral de subvencións, dando lugar á incoación do correspondente procedemento sancionador.
No suposto de que existisen solicitantes que, cumprindo cos requisitos establecidos nestas bases, non puidesen obter subvención debido ao esgotamento do crédito dispoñible coa concesión das subvencións ás solicitudes que obtivesen maior puntuación, a resolución conterá unha relación ordenada destas solicitudes, para os efectos previstos no artigo 63.3 do Regulamento da Lei xeral de subvencións. Na súa virtude, e en caso de producirse remanentes pola renuncia ou perda do dereito ás subvencións por parte dalgún beneficiario, a Xunta de Goberno, sen necesidade de proceder a unha nova convocatoria, poderá acordar a concesión da subvención que proceda ao seguinte ou seguintes solicitantes, por orde de puntuación.
Décimo segunda.- Publicación do acordo de concesión:    
Ao abeiro do disposto no artigo 45.1 b) da Lei 39/2015 do procedemento administrativo común das administracións públicas, o acordo de concesión publicarase no Boletín Oficial da Provincia, no taboleiro de anuncios electrónicos da sede electrónica da Deputación Provincial (http://sede.depourense.es) e na páxina web http://www.depourense.es, enlace Sección de Subvencións, enlace Negociado de Concursos, concurso para a concesión de subvencións a concellos para organización de actividades físico deportivas a concellos 2023, así como na Base de Datos Nacional de Subvencións.
Sen prexuízo do anterior, aos solicitantes que presenten a autorización para realizar as comunicacións previstas na base 5ª, realizaráselles unha comunicación persoal por sms ou correo electrónico, advertindo da publicación da resolución na sede electrónica. No caso de que non presenten a dita autorización, non se realizará ningún tipo de comunicación persoal.
Décimo terceira.- Publicidade da subvención por parte do beneficiario: 
O beneficiario da subvención deberá adoptar medidas de difusión da subvención concedida, para darlle unha axeitada publicidade ao carácter público do financiamento da súa actividade, debendo realizar como mínimo as seguintes medidas de difusión: 
· Inclusión da imaxe institucional da Deputación Provincial de Ourense ou dunha lenda alusiva ao feito de que a actividade está subvencionada pola Deputación, nos carteis e  materiais impresos da súa actividade e, de ser o caso, na páxina web da entidade.
En caso de incumprimento desta obriga, a Deputación poderá ordenar a adopción das medidas alternativas previstas no artigo 31 do Regulamento da Lei xeral de subvencións. No caso de que se incumpran tamén estas medidas, o incumprimento da obriga poderá ser causa de perda do dereito á subvención ou de reintegro ata un importe do 20% da subvención concedida, importe que se determinará en función da gravidade do incumprimento. 
Non obstante, non se esixirá o cumprimento desta obriga no suposto de actividades totalmente realizadas con anterioridade á resolución desta convocatoria. 
Décimo cuarta.- Xustificación e pago da subvención:
1. A subvención xustificarase mediante a presentación dos seguintes documentos:
A) Certificado expedido pola persoa que teña ao seu cargo o desempeño das funcións de intervención do concello ou mancomunidade beneficiaria, no que se fagan constar os seguintes extremos, respecto ao proxecto/actuación subvencionado/a:
· Que se cumpriu a finalidade para a que foi concedida a subvención.
· Que a xustificación da subvención concedida se refire ao mesmo proxecto que serviu de base para a concesión da subvención, indicando, de ser o caso, se houbo algunha variación con respecto ao proxecto inicial.
· Que a xustificación da subvención concedida acada o 100% do importe do proxecto que serviu de base para a concesión da subvención, indicando, en caso contrario, a porcentaxe que supón.
· Que o concello ou mancomunidade se atopa ao corrente nas súas obrigas tributarias e coa Seguridade Social.
· Relación das subvencións concedidas á entidade local beneficiaria para a mesma finalidade, indicando o seu importe e os conceptos subvencionados.
B) Certificación do número de conta expedida pola entidade financeira correspondente, agás que xa obre en poder da Deputación Provincial e non se producisen modificacións ao respecto.
C) Acreditación das medidas de difusión adoptadas (mediante presentación de copia dos impresos nos que figuren as ditas medidas de difusión) ou da súa inclusión na páxina web da entidade (indicando o enderezo da dita páxina web, para a súa comprobación polos servizos provinciais). 
Non obstante o anterior, e no exercicio das súas facultades de control financeiro, a Intervención poderá realizar procedementos simplificados de control financeiro, consistentes en esixir, a partir do mes seguinte ao do pago da subvención, a acreditación do pago da totalidade dos gastos incluídos na conta xustificativa. O incumprimento desta obriga dará lugar á obriga de reintegro por parte do beneficiario, así como á imposición das sancións que procedan. 		
2. De conformidade co artigo 15.1 b) da Ordenanza xeral de subvencións da Deputación Provincial de Ourense, para considerar xustificada a subvención deberá acreditarse a realización dun investimento por unha contía igual ou superior á presentada no orzamento que serviu de base para a valoración da subvención. No suposto en que só se xustifique unha contía inferior, a subvención reducirase proporcionalmente, agás nos seguintes supostos, nos que procederá a perda total do dereito á subvención:
a) Que a redución supoña o total incumprimento da finalidade da subvención.
b) Que a redución do orzamento da actuación executada con respecto ao presentado coa solicitude sexa tal que, de ser tida en conta na valoración efectuada para a concesión, tivese dado lugar á denegación da subvención. 
Igualmente, non se considerará xustificada unha subvención cando, aínda manténdose a contía de gasto prevista, se producisen cambios ou modificacións de carácter substancial no proxecto, entendendo por tales aqueles que, de ter sido contemplados na solicitude, terían dado lugar a unha valoración inferior do proxecto, ou aqueles que consistan na realización dunha actividade esencialmente distinta á proxectada. 
Naqueles casos nos que as modificacións só afecten a parte do proxecto, a subvención poderá considerarse parcialmente xustificada na parte non afectada, declarándose a perda do dereito á subvención correspondente ao resto. 
En todo caso, cando a contía do gasto xustificado sexa inferior ao 25% do orzamento presentado coa solicitude de subvención, esta entenderase automaticamente como non xustificada, dando lugar ao reintegro ou perda total do dereito á subvención concedida. 
1. De advertirse deficiencias de carácter corrixible na conta xustificativa, a Presidencia concederá un prazo de dez días hábiles para a súa emenda. Ao abeiro do disposto no artigo 45.1b) da Lei 39/2015 do procedemento administrativo común das administracións públicas, o requirimento para emendar as ditas deficiencias materiais realizarase exclusivamente a través da súa publicación no taboleiro de anuncios electrónicos da sede electrónica da Deputación Provincial (http://sede.depourense.es) e na páxina web http://www.depourense.es, enlace Sección de Subvencións, enlace Negociado de Concursos, acceso a concursos, concurso para a concesión de subvencións a concellos para actividades físico deportivas a concellos 2023.
No caso de non presentar a autorización para realizar as comunicacións previstas na base 5ª, non se realizará ningún tipo de comunicación persoal, notificándose unicamente e en todo caso, na antedita páxina web.
4. Se a xustificación fose presentada correctamente, mediante resolución da Presidencia declararase xustificada a subvención, o que se lles notificará aos interesados con indicación dos recursos que procedan e do prazo máximo de pago, que será de trinta días naturais contados desde a data da resolución. No suposto no que se advirta, no trámite de xustificación da subvención, a falta total ou parcial da xustificación esixible, procederase á incoación do expediente de perda do dereito á subvención que corresponda. No suposto de procedementos de perda do dereito á subvención de carácter parcial, estes tramitaranse de xeito acumulado co procedemento de xustificación, resolvéndose nun único acto administrativo todas as cuestións que suscite o expediente.
5. A competencia para declarar xustificada ou non unha subvención, así como para o exercicio das accións de reintegro ou declaración de perda do dereito á subvención e para o exercicio da potestade sancionadora, corresponderalle á Presidencia, ou ao deputado no que delegue.
6. Sen prexuízo do anterior (e adicionalmente ao control financeiro simplificado previsto no último parágrafo do apartado desta base), a Intervención da Deputación Provincial poderá esixir aqueles documentos ou xustificantes complementarios que, motivadamente, se consideren oportunos para unha fidedigna acreditación da realización do gasto. Igualmente, a Intervención da Deputación poderá realizar funcións de inspección e control financeiro das entidades beneficiarias, de conformidade co establecido na Lei xeral de subvencións. 
7. A xustificación deberá realizarse ante a Deputación como data límite o 15 de decembro de 2023. O dito prazo terá  carácter improrrogable, agás naqueles supostos nos que os eventos pola súa propia singularidade, se celebren con posterioridade a esta data e sempre dentro do período subvencionable.
Nestes supostos, o prazo máximo de xustificación será o 15 de xaneiro de 2023.
8. Como regra xeral, as subvencións seranlle aboadas ao beneficiario unha vez xustificadas, no prazo máximo de trinta días naturais desde que se dite o acto administrativo no que se teña por xustificada a subvención.
Sen prexuízo do anterior, poderán realizarse pagos anticipados, a pedimento dos interesados, suxeitos á constitución de garantía por importe do 100% do anticipo solicitado. Para estes efectos, admitiranse as seguintes garantías:
a) Aval de entidade de crédito
b) Seguro de caución
c) Fianza en metálico
d) No suposto de subvencións por importe de ata 6.000,00 euros, admitirase fianza solidaria prestada por dúas ou máis persoas físicas e xurídicas, sempre que estas acrediten suficientemente a súa solvencia económica.
Non obstante o anterior, estarán exentas da prestación de garantías as entidades locais, agás no suposto de que, no momento da solicitude do anticipo, teñan débedas líquidas, vencidas e esixibles pendentes de pago coa Deputación por un importe que supere o 2% dos recursos ordinarios do orzamento da entidade solicitante. 
Décimo quinta.- Obrigas dos beneficiarios:
Con carácter xeral, os beneficiarios asumirán todas as obrigas impostas pola Lei xeral de subvencións. En particular, quedan suxeitos ás obrigas de control financeiro e reintegro nos casos previstos na dita lei, así como ás obrigas de publicidade. 
Décimo sexta.- Compatibilidade con outras axudas ou subvencións públicas ou privadas:
As subvencións concedidas ao abeiro desta convocatoria son compatibles con outras axudas ou subvencións públicas, concedidas por administracións distintas da propia Deputación de Ourense ou do seu organismo autónomo, o INORDE, para os mesmos gastos ou por entidades ou empresas privadas, sempre que o conxunto das ditas axudas non exceda do 100% do gasto da actividade subvencionada. 
Así mesmo, estas subvencións tamén serán compatibles con outras subvencións concedidas pola Deputación Provincial de Ourense ou do seu organismo autónomo, o INORDE,  sempre que se traten de procedementos de concorrencia competitiva e sempre que o conxunto das ditas axudas non exceda do 100% do gasto da actividade subvencionada. 
Décimo sétima.- Reintegro ou perda do dereito á subvención:
En caso de incumprimento da entidade por algunha das causas previstas no artigo 37 da Lei xeral de subvencións, procederase á tramitación dun expediente de reintegro ou, se é o caso, de perda do dereito á subvención concedida. A obriga de reintegro ou a perda do dereito poderá ser total ou parcial, en función da gravidade do incumprimento do beneficiario, graduándose de acordo co principio de proporcionalidade. En todo caso, o reintegro incluirá sempre e como mínimo os importes cuxo gasto non se xustificase en prazo. 
Nos supostos nos que da conta xustificativa se deduza que a actividade obtivo subvencións por importe superior ao 100% do seu custo, a Deputación Provincial reducirá proporcionalmente a axuda concedida na contía necesaria.
Unha vez tramitado o expediente de reintegro ou perda do dereito á subvención, concederáselle ao interesado un prazo de quince días hábiles para que poida comparecer no expediente, tomar audiencia e, á vista deste, propor as probas e realizar as alegacións que teña por conveniente. Concluídas estas actuacións e emitidos os informes oportunos, ditarase a resolución que corresponda pola Xunta de Goberno. 
Décimo oitava.- Normativa supletoria:
En todo o non disposto nestas bases seralle de aplicación a esta convocatoria e ás subvencións que se concedan ao seu abeiro o disposto na normativa de subvencións aplicable á administración local, así como na lexislación vixente en materia do procedemento administrativo común das administracións públicas.

Contra este acordo pódese interpor, potestativamente, un recurso de reposición ante a Xunta de Goberno desta Deputación, no prazo de 1 mes, como trámite previo ao contencioso-administrativo, ou ben directamente un recurso contencioso-administrativo ante o Xulgado Provincial do Contencioso-Administrativo, no prazo de 2 meses, sen que se poidan compaxinar ambos recursos. Os prazos indicados computaranse a partir do día seguinte ao da publicación deste anuncio no BOP.
